Za pravilno vrednotenje laboratorijskih analiz je potrebno oddati urin pod določenimi pogoji.

**PRED ODDAJO URINA**

* Pred oddajo urina pacienti oddajo napotnice in zdravstveno kartico na sprejemnem mestu laboratorija. Pacientu se izroči lonček za zbiranje urina in se mu razloži postopek zbiranja urina.
* Samoplačniki ne potrebujejo napotnic, za zaželene preiskave se lahko dogovorijo na sprejemnem mestu v laboratoriju.

**ODDAJA URINA**

* Za analizo urina je priporočljivo uporabiti prvi ali drugi jutranji urin.
* Pacient pri oddaji urina zbere **srednji curek urina**, ki ga pridobi tako, da prvi curek urina spusti v straniščno školjko, drugi del v lonček za zbiranje urina in preostali del zopet v školjko (slikovna navodila v prostoru za oddajo urina: Slika 1*: Zbiranje srednjega curka urina-ženske*; Slika 2: *Zbiranje srednjega curka urina-moški*).
* Odvzem urina pri dojenčkih se opravi v otroškem dispanzerju, kjer za odvzem poskrbi medicinska sestra, ki dojenčkom namesti vrečko za odvzem urina. Odvzeti urin se nato prenese v laboratorij, kjer se izvede analiza.
* Za analizo potrebujemo približno polovico lončka urina.
* Lonček za zbiranje urina nato pacient izroči laboratorijskemu osebju oz. odda na za to določeno mesto.
* Če pacient prinese vzorec urina od doma, se mora ravnati po zgoraj navedenih navodilih. Lonček za zbiranje urina predhodno dvigne v laboratoriju. Za analizo urina je uporaben le standardiziran lonček za urin. Urin je potrebno dostaviti v laboratorij v roku ene ure.

Vodja Diagnostičnega laboratorija

Mag. Mateja Šter, spec. med. biokem.